Blant få i verden klarte produksjonsselskapet å sikre seg rettighetene til å bruke noen av The Beatles' egne innspillinger i filmen, noe som også var viktig å for å beholde støtten fra Norsk Filminstitutt: «She Loves You», «Sgt. Pepper's Lonely Hearts Club Band» og «Let It Be». I tillegg brukte filmen musikk originalskrevet av Magne Furuholmen som ble delvis innspilt i Abbey Road Studios, det samme studioet The Beatles brukte. Det norske bandet Hvitmalt gjerde spilte også inn en låt i samme studio og medvirket som skuespillere i filmen som medlemmer av bandet The Snowflakes.